Publication: Magyar Közlöny
Issue: MK-2011-32 (Year: 2011, Number: 32)
Era: contemporary
Section: 2004. évi CVII. törvény mellékletében felsorolt kistérségenként legalább egy ügyfélszolgálatot mûködtetni. Azon
Paragraph Index: 1074

(4) A felhasználónak az adott felhasználási helyen vásárolt kapacitását, a nyilvántartott kapacitását és a lekötött kapacitását az a rendszerüzemeltetõ köteles nyilvántartani, amelynek szállító- vagy elosztóvezetékéhez a felhasználó csatlakozott. A felhasználó kérésére a vásárolt kapacitásról, a nyilvántartott kapacitásról és a lekötött kapacitásról, valamint a felhasználói profilba történõ besorolásról, továbbá a felhasználási hely – a földgázellátásról szóló törvény rendelkezéseinek végrehajtására kiadott jogszabályokban meghatározott – jellemzõ adatairól a felhasználó csatlakozását biztosító rendszerüzemeltetõ köteles igazolást kiadni. (4a) Ha a felhasználót földgázkereskedõ látja el, a felhasználó a kereskedelmi szerzõdésben a szerzõdés idõtartamára, saját fogyasztása mértékéig, átengedheti a nyilvántartott kapacitás feletti rendelkezési jogot a földgázkereskedõ részére. Amennyiben a felhasználó több földgázkereskedõvel köt kereskedelmi szerzõdést, az egyes földgázkereskedõknek az Üzemi és Kereskedelmi Szabályzatban meghatározott feltételek szerint átengedett rendelkezési joggal érintett kapacitások összege nem haladhatja meg a nyilvántartott kapacitások rögzített értékét. (4b) Ha a felhasználó földgáz-kereskedelmi szerzõdése a gázév zárónapján szûnik meg, a felhasználó ettõl kezdõdõen rendelkezhet a nyilvántartott kapacitásával, ha a gázév közben szûnik meg, akkor e naptól rendelkezhet a lekötött kapacitásával. A földgázkereskedõ legalább 15 munkanappal korábban köteles az érintett rendszerüzemeltetõt tájékoztatni a felhasználóval kötött szerzõdésének megszûnésérõl. Az érintett rendszerüzemeltetõ jogosult a bejelentés tudomásul vételét és a kapacitáslekötési szerzõdés módosítását megtagadni, ha a felhasználó közvetlenül vagy más földgázkereskedõn keresztül nem biztosítja a kapacitáslekötés gázév végéig fennmaradó díjainak megfizetését.”

Source: https://magyarkozlony.hu/hivatalos-lapok/f7e48fc4af6c1657c434780b6bc3081e5f24fbff/dokumentumok/6902b1ff19c7824fa369c867f96fdbcbd0290a56/letoltes